CELEX: C2005/057/27
Language: sk
Date: 2005-03-05 00:00:00
Title: Vec C-504/04: Návrh na začatie prejudiciálneho konania, ktorý podal Verwaltungsgericht Schwerin uznesením zo dňa 9. januára 2004 vo vzťahu ku konaniu Agrarproduktion Staebelow GmbH proti Landrat des Landkreises Bad Doberan.

5.3.2005   
            
            
               SK
            
            
               Úradný vestník Európskej únie
            
            
               C 57/14
            
         Návrh na začatie prejudiciálneho konania, ktorý podal Verwaltungsgericht Schwerin uznesením zo dňa 9. januára 2004 vo vzťahu ku konaniu Agrarproduktion Staebelow GmbH proti Landrat des Landkreises Bad Doberan.
   (Vec C-504/04)
   (2005/C 57/27)
   Jazyk konania: nemčina
   Verwaltungsgericht Schwerin (Nemecko) podal uznesením z 9. januára 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu Agrarproduktion Staebelow GmbH proti Landrat des Landkreises Bad Doberan, ktorý bol doručený kancelárii Súdneho dvora dňa 8. decembra 2004.
   Verwaltungsgericht Schwerin žiada Súdny dvor, aby rozhodol o nasledujúcej otázke:
   Je článok 13 ods. 1 písm. c) prvá veta v spojení s bodom 2 písm. a) prílohy VII a v spojení s bodom 1 písm. a) (tretia zarážka) prílohy VII nariadenia Európskeho parlamentu a Rady (ES) č. 999/2001 z 22. mája 2001 (1), ktorou sa stanovujú pravidlá prevencie, kontroly a eradikácie niektorých prenosných spongiformných encefalopatií v znení článku 3 ods. 1 a prílohy II nariadenia (ES) č. 1326/2001 (2) neplatný, pretože je v rozpore so zásadou proporcionality?
   
      (1)  Ú. v. ES L 147, s. 1
   
      (2)  Ú. v. ES L 177, s. 60